माट कीतव बेसताङ कबस्किन ऊळिस आयो, मति अद दया कीताह्के तान विस्वस कीयलाहि उच्वुरिन आचता. मावाङ कबस्किन ऊळिस आचता इतेके, देवुळता पिसमुळ माक कमय कीतप दोर्कालि, ताना दयाता पोल्लो आयो आवालि.
दाविद राजाल वने इदे पोल्लोतुन वेहतोग़; ओग़ तना कोटुलतोरा पोल्लोतुन वेहतह्पा इद्रम इतोग़ः
"ए देवुळि! ओय्कता वदतगा दोम्क्ने एग़्कतप लेह्का,
ओर सुकमते गाटो तिनदकल इनदह्पा, ओरा पोग़ोन तिपल वास अरयि.
ओर कोदुर ईसि, बोंदातगा अरयिर,
ओरा पापमता बूति ओरिह्क दोर्कि.
10 देवुळता सेतेमतुन ऊळ पग़वाह ओर गंगाते मनिर.
इनजोर इतोग़.
ओर किर्स्तुन पास्कतद पापम कीताह्कु, दुस्राङ जातिनोरिह्क देवुळता बर्कत दोर्कता, अह इतेके यहुदिर बेस्के किर्स्तुनेके पूरा मलयनुर, अस्के इंजेटदिह्काय वीळिसि दुनियामेटोरिह्क बेचोनो वेल्ला बर्कत दोर्कग़ा!
13 यहुदि आयवोर विस्वसिरिर! इंजेके नना मीक वेहतलाह आतनः बेसता कबुर यहुदि आयवोरगा ओम इनजि देवुळि नाक बळयि इनजोर मियगा लोहता. इद पका बेरा सेवा इनजोर कह्टेम कीय्ह्नन. 14 इद्रम कीस नना नावाय यहुदि जाततोरिन जीवा कर्वनाह कीसेवेनन, अस्के मियगा मनदनद बर्कततुन ऊळिसि ओर उच्वुर तेला किर्स्तुन विस्वस कीसि पिसिर. 15 इतेके देवुळि यहुदिरिन जेक कीताह्कु, दुनियामेटोर लोकुरिह्क देवुळता संगे कलियलाह दोर्कता. इतेके इंजेके अद ओसोवने यहुदिरिन तनगा एरे कीयग़ा, अस्के अद बेचोन गिर्दाता पोल्लो आयग़ा! डोलतोर ओसो जीवा अरतप लेह्का आयग़ा.
16 इह केंजाट, कोडि इनजि इचुने ईतेकाय, पूरा अनम देवुळताय आंदु. ओसो मराताङ मडाङ देवुळता इतेके तानाङ कांदाङ वने देवुळताङे आंदुङ. अद्रमे यहुदिराङ तादोर-बाबोरिन देवुळ आचताह्कु, ओरा जालपिल वने देवुळता लोकुरे मन्ह्तोर.
19 मति मीट इनेरिर, "माक जागा कीयलाह कोनि, देवुळि अव कोमान एळयिस पोहता" इनजोर इनेरिर. 20 नना वेहतह्नन, निटमे! मति इद पोल्लोतुन सीता कीम्ह्टुः ओर विस्वस केवाह्के देवुळि ओरिन एळयिस पोहतप लेह्का कीता, मति मीट विस्वस कीताह्के मीक कलियिह कीता. अदिनेनाह्क पोंगसोर तिरियमाट! देवुळतुह्क रेयिस मन्ह्टु. 21 देवुळि ओग़्सता मराताहि कोळ्सतव कोमान वने तासवा एळयिस पोहता इतेके, मीट टुटाताहि ततव कोमाना लेह्काडोरिर, मीट विस्वसतुन विळ्सतेके मीवा बह आयग़ा?
22 इद ऊळाट, देवुळि दया कीयनद वने आंदु, सिक्सा ईयनद वने आंदु, इद पोल्लोतुन सीता कीस ऊळाट! विस्वस केवा तानाङ केंजवोरिन सिक्सा ईता. मति मीवा पोग़ोन बार दया कीता. मीट विस्वस कीसोर अतेकेने अद मीक दया कीसोरेन मनदग़ा. मीट विस्वसतुन विळ्सतेके मीक वने एळयिस पोहचीयग़ा. 23 अद्रमे देवुळि एळयिस पोहतविन ओसोवने मरातगा जोळे कीया पग़यह्ता; अदिनेनाह्क यहुदिर वने देवुळतेके मलसि किर्स्तुन विस्वस कीतेक अचोन, देवुळि ओरिन ओसो तना लोकुर कीया पग़यह्ता. 24 मीट यहुदि आयवोर विस्वसिरिर इतेके टुटाता मराताहि एळयतव कोमाना लेह्काडोरिर आंदिर, मति यहुदिर बार ओग़्सतद मराताङ कोमाना लेह्काडोर आंदुर. मीक देवुळि तना लोकुरगा कलियिह कीता, इतेके सुरुमुनेताहि देवुळता लोकुर मतोर यहुदिरिन तनगा ओसो वने मल्हच ततना, इदु देवुळतुह्क ओसोय अल्को पोल्लो आंदु! अदिनेनाह्क विस्वस केवोर यहुदिरिन पास्किसि पोंगसोर तिरियमाटु.
25 मावोर विस्वसिरिर! माटे पका तेल्वतोरोम इनजि मीट पोंगनदायो इनजोर, देवुळि इंजेके इस्रयेलतोरा लोप्पा पुन्पिह कीतद इद पोल्लोतुन मीक वेहतलाह आतनः यहुदि आयवोर बेच्वुर किर्स्तुन विस्वस कीयनुर इनजोर देवुळि विचर कीता, अच्वुर कतमतोर देवुळतेके वानाह्जोम उच्वुर इस्रयेल मन्कलोरा बुदि देवुळताङ केंजवाह कैंगम मनदग़ा. 26 मति ताना पया सबे इस्रयेल लोकुरिन देवुळि पिसिह कीयग़ा. इदे पोल्लो वेल्लाङ वर्साना मुने अद वेहच मताः
नना लोहवाल विळ्सिह केवाल येरुसलेमता सियोन मेटाताहि वायनोग़.
ओग़ नावा इस्रयेल लोकुरा§ पापि बुदतुन मायपिह कीयनोग.
27 नना ओरा संगे मुने करल कीतपु,
इद्रमलेह्का "यहुदिर आयिर, यहुदि आयवोर आयिर, सबेटोर नावा पोल्लोतुन केंजवाह तमाय कैंगम बुदते ताकिर, अस्के सबेटोरिन सीता कीसि दया कीकन" इनजोर देवुळता विचर मन्ह्ता.
33 देवुळता बुदि बेचोन बेरा मन्ह्ता, अद पुनवद पोल्लो बेदे इले! अदिना लेका-जोका मुर्तिय कीया वावो. अद बेद्रम नेयम कीस्ता, बह बह कीस्ता इदिन बोग़े पुनदा पग़वोग़.
34 देवुळताङ विचर्किन बोग़ पुनदा पग़यह्तोग़?
तान बोग़ाय बुद वेहता पग़यह्तोग़ा?
35 बोग़ाय देवुळतुन नाक मल्हच ईम इनदलाहि,
36 बाराह्क इतेके, सबे देवुळतग्डाहिये पुटटाङ, तानाय कयदे सबे ताकिह्ताङ, तानेनाह्के सबेटव मन्ह्ताङ. तान्के अमेसा-अमेसातुह्क जोहर आयि! आमेन.
